b'\n_START_ARTICLE_\nRudolf Francl\n_START_SECTION_\n\xc5\xbdivljenje\n_START_PARAGRAPH_\nSolopetje je \xc5\xa1tudiral pri Juliju Betettu. Debutiral je leta 1944 v vlogi Viljema v operi Mignon. Leta 1952 je eno sezono nastopal v Beogradu, tri leta je nato pel v Zagrebu, leta 1956 je od\xc5\xa1el v D\xc3\xbcsseldorf, kjer je bil anga\xc5\xbeiran do leta 1963. Tam je nastopal ve\xc4\x8dinoma v Mozartovih operah. Kot gost je nastopal v ve\xc4\x8dini evropskih dr\xc5\xbeav. Bil je prvak ljubljanske Opere in eden najpriljubljnej\xc5\xa1ih slovenskih opernih pevcev. Bil je lirski tenor z lepim, mo\xc4\x8dnim glasom in velikim smislom za glasbeno frazo. Nastopal je v ve\xc4\x8dini najpomebnej\xc5\xa1ih tenorskih vlog._NEWLINE_Eno leto je bil \xc4\x8dlan Slovenskega okteta. Za svoje delo je prejel ve\xc4\x8d nagrad - leta 1948 je za vlogo Cavaradossija v operi Tosca prejel Pre\xc5\xa1ernovo nagrado, leta 1957 je na pevskem tekmovanju v Verviersu osvojil prvo mesto, leta 2000 je prejel Srebrni \xc4\x8dastni znak svobode Republike Slovenije, leta 2006 je postal \xc4\x8dastni me\xc5\xa1\xc4\x8dan Ljubljane ..._NEWLINE_Bil je brat opernega pevca Ivana Francla.'